શું છે આ લગ્નજીવન ? મારા મતે કહું તો , એકબીજામાં પરોવાઈને જીવવાની અને એકજ વ્યક્તિ ને જીવનભર ચાહતા રહેવું ને એ છે લગ્નજીવન . કેમ કે લગ્ન એ એવી પ્રથા છે કે જેમા તમને પ્રવેશ કરવા તમારી સાથે ઘણા બધા હશે પરંતુ એકબીજા ની જવાબદારી તો તમારે જ સંભાળવી પડશે , એમાં કોઈ મદદ કરવા નહિ આવે . માટે લગ્નજીવનમાં સૌથી વધુ અગત્ય નો માત્ર અને માત્ર જીવનસાથી જ હોય છે કેમ કે એજ તો તમારો જીવનભર સાથ આપે છે. પણ ઘણીવાર જોવા મળે છે કે જેમ જેમ લગ્નજીવન આગળ વધતું જાય એમ એમ પરસ્પર નો પ્રેમ ઘટતો જાય છે , અંદરો અંદર મતભેદ , ઝઘડા થવા લાગે છે અને લગ્નજીવન ઝેર જેવું લાગવા લાગે છે , એક બોજ થઇ પડે છે . તો આવું શું કામ , આ એજ વ્યક્તિ છે જેને તમેં ખુબજ ચાહતા હતા એના વગર ઘડીએ પણ રહી નહોતા શકતા એ વ્યક્તિ સાથે આજે આટલું અજુગતું કેમ લાગવા લાગ્યું ? તો એનું કારણ છે કે લગ્ન પહેલા તમે જેટલા સ્વતંત્ર હતા તેટલા જ તમે આજે પોતાની જાતને બંધાયેલી સમજવા લાગ્યા છો .